b'\n_START_ARTICLE_\nPicat din cer\n_START_SECTION_\nRezumat\n_START_PARAGRAPH_\nRicky Hayman (Jeff Goldblum) \xc8\x99i Kate Newell (Kelly Preston) lucreaz\xc4\x83 la Good Buy Network, un canal TV de teleshopping al c\xc4\x83rui proprietar este John McBainbridge (Robert Loggia). Din cauza faptului c\xc4\x83 v\xc3\xa2nz\xc4\x83rile sc\xc4\x83zuser\xc4\x83 \xc3\xaen ultimii doi ani sub conducerea lui Ricky, a fost adus\xc4\x83 Kate pentru a veni cu idei noi. Ricky o prive\xc8\x99te pe Kate ca o amenin\xc8\x9bare, iar ea \xc3\xae\xc8\x99i exprim\xc4\x83 sentimentul de nepl\xc4\x83cere fa\xc8\x9b\xc4\x83 de el. Cu toate acestea, John i-a dat un ultimatum lui Ricky s\xc4\x83 creasc\xc4\x83 v\xc3\xa2nz\xc4\x83rile sau \xc3\xae\xc8\x99i va pierde slujba._NEWLINE_\xc3\x8en timp ce conducea ma\xc8\x99ina \xc3\xaentr-o zi, Ricky \xc8\x99i Kate dau peste un om ciudat care se autointituleaz\xc4\x83 "G" (Eddie Murphy). G este neobi\xc8\x99nuit prin faptul c\xc4\x83 poart\xc4\x83 haine albe \xc8\x99i este permanent fericit \xc8\x99i z\xc3\xa2mbitor. El pare s\xc4\x83 simte c\xc3\xa2t de tulburat este Ricky \xc8\x99i \xc3\xaei \xc3\xaenso\xc8\x9be\xc8\x99te la studioul Good Buy Network. G r\xc4\x83t\xc4\x83ce\xc8\x99te pe platoul de filmare a reclamelor \xc8\x99i, \xc3\xaen timp ce el este \xc3\xaen direct, cre\xc8\x99te num\xc4\x83rul de apeluri din partea clien\xc8\x9bilor care doresc s\xc4\x83 cumpere ceva. Kate observ\xc4\x83 asta \xc8\x99i \xc3\xaei ofer\xc4\x83 lui G s\xc4\x83 participe la emisiunile de teleshopping. \xc3\x8entre timp, antipatia reciproc\xc4\x83 \xc3\xaentre Ricky \xc8\x99i Kate a mai sc\xc4\x83zut \xc8\x99i ei \xc3\xaencep s\xc4\x83 \xc3\xae\xc8\x99i exprime interesul romantic unul fa\xc8\x9b\xc4\x83 de cel\xc4\x83lalt._NEWLINE_Reclamele lui G sunt \xc3\xaen majoritate anecdote spontane sau g\xc3\xa2nduri despre via\xc8\x9b\xc4\x83, dar clien\xc8\x9bii sunt atra\xc8\x99i de el \xc8\x99i \xc3\xaencep s\xc4\x83 cumpere chiar \xc8\x99i lucruri de care nu au nevoie. \xc3\x8en timp ce st\xc4\x83tea \xc3\xaen casa lui Ricky, el intr\xc4\x83 la petrecerea unor oameni de afaceri \xc8\x99i-\xc8\x99i prezint\xc4\x83 talentele f\xc4\x83c\xc3\xa2nd un ceas Rolex "s\xc4\x83 dispar\xc4\x83" \xc8\x99i vindec\xc3\xa2nd un alt b\xc4\x83rbat de frica de zbor cu avionul. Ricky \xc3\xaencepe s\xc4\x83 dea numele lui G unor alte obiecte \xc3\xaen scopul de a stimula cre\xc8\x99terea v\xc3\xa2nz\xc4\x83rilor. El vrea s\xc4\x83-i dea lui G emisiunea lui proprie, dar mediul de lucru stresant \xc8\x99i mul\xc8\x9bimea de fani care doresc s\xc4\x83-l \xc3\xaent\xc3\xa2lneasc\xc4\x83 \xc3\xaencep s\xc4\x83-\xc8\x99i cear\xc4\x83 tributul. G nu mai este omul fericit \xc8\x99i inspirat care a fost odat\xc4\x83 \xc8\x99i atunci c\xc3\xa2nd Kate \xc3\xaencearc\xc4\x83 s\xc4\x83-l conving\xc4\x83 pe John McBainbridge s\xc4\x83-l lase pe G s\xc4\x83 p\xc4\x83r\xc4\x83seasc\xc4\x83 postul TV, el refuz\xc4\x83 \xc8\x99i ea demisioneaz\xc4\x83 \xc3\xaen semn de dispre\xc8\x9b. Ricky culege beneficiile de pe urma cre\xc8\x99terii v\xc3\xa2nz\xc4\x83rilor, fiind promovat \xc8\x99i primind un nou birou. Cu toate acestea, recompensa pare s\xc4\x83 fie pentru el f\xc4\x83r\xc4\x83 sens din cauza letargiei lui G \xc8\x99i a faptului c\xc4\x83 este respins de Kate._NEWLINE_\xc3\x8en noaptea premierei noii emisiuni a lui G, Ricky \xc3\xae\xc8\x99i face un examen de con\xc8\x99tiin\xc8\x9b\xc4\x83 \xc8\x99i decide c\xc4\x83 cea mai bun\xc4\x83 decizie este s\xc4\x83-l lase pe G s\xc4\x83 plece. El \xc3\xae\xc8\x99i anun\xc8\x9b\xc4\x83 decizia sa publicului din studio \xc8\x99i \xc8\x99efului s\xc4\x83u. Kate aude decizia lui \xc8\x99i-l iart\xc4\x83 pe Ricky, alerg\xc3\xa2nd \xc3\xaen studio pentru a fi \xc3\xaempreun\xc4\x83 cu el. Ei au o \xc3\xaent\xc3\xa2lnire romantic\xc4\x83 \xc3\xaen direct, iar emisiunea se termin\xc4\x83. Ulterior, Ricky \xc8\x99i Kate \xc3\xae\xc8\x99i iau r\xc4\x83mas-bun de la G, care \xc8\x99i-a revenit complet \xc8\x99i \xc3\xae\xc8\x99i continu\xc4\x83 pelerinajul s\xc4\x83u pe jos.\n_START_SECTION_\nRecep\xc8\x9bie\n_START_PARAGRAPH_\nPicat din cer a ob\xc8\x9binut \xc3\xaencas\xc4\x83ri de 12.069.719 $ \xc3\xaen America de Nord._NEWLINE_Filmul a primit mai ales recenzii negative, criticii pl\xc3\xa2ng\xc3\xa2ndu-se de scenariu \xc8\x99i de interpretarea actorilor. Bazat pe 48 de comentarii colectate de situl critic Rotten Tomatoes, 13% dintre critici au dat filmului un comentariu pozitiv (6 "Fresh", 42 "Rotten"), cu un rating mediu de 3.7/10. _NEWLINE_\xc3\x8en 2009, Eddie Murphy s-a referit la Picat din cer ca un "film oribil". De\xc8\x99i nu a spus titlul filmului, el l-a men\xc8\x9bionat la emisiunea The Tonight Show with Conan O\'Brien ca fiind filmul \xc3\xaen care a jucat al\xc4\x83turi de c\xc3\xa2nt\xc4\x83re\xc8\x9bul James Brown. \xc3\x8en noiembrie 2011, la emisiunea Late Night with Jimmy Fallon, Murphy a numit filmul Picat din cer un film oribil.'